To, ka ar sajūgu ir sākušās kādas problēmas, parasti norāda šādas pazīmes:
● Grūtības veikt pārnesumu jeb ātrumu pārslēgšanu;
● Braukšanas laikā šķiet, ka automašīnai trūkst jaudas, tautas valodā runājot – tā nevelk (it īpaši, veicot kāpumus jeb braucot kalnā);
● Deguma smaka automobiļa salonā.
Saskaroties ar kādu no attiecīgajiem defektiem, ir svarīgi to novērst laicīgi. Ja tā nedarīsi, pastāv risks, ka bojājumi ietekmēs arī citas detaļas, kā rezultātā būs jāmeklē ne tikai jauns sajūgs, bet arī sajūga komplekts. Tomēr jārēķinās, ka visas sajūga komplektā ietilpstošās detaļas mēdz nodilt visai vienmērīgi, tāpēc nereti laba ideja ir nomainīt visu sajūga komplektu uzreiz, it īpaši, ja tas nav ticis mainīts jau ilgāku laiku. Parasti sajūga komplekts kalpo aptuveni 100 tūkstošus kilometru, taču dažādu faktoru ietekmē tas var nolietoties ievērojami ātrāk vai, gluži otrādi, kalpot ilgāk.